เมื่อวันที่20มีเพศสัมพันธ์แล้วหลั่งใน3รอบไม่ได้ป้องกันไม่ได้กินยาคุมแล้ววันที่24เลยซื้อยาสตรีมากิน (กินไม่เยอะนะคะ) พอวันที่26เลือดออกคล้ายประจำเดือนมีอาการเจ็บท้องน้อย อยากทราบว่ายาสตรีที่กินเข้าไปมีผลไหมคะ ที่ทำให้เลือดมา อยากรู้ผลเร็วๆคะว่ามีโอกาสท้องไหม หรือถ้าท้องควรหยุดกินไหม หรือต้องรอดูกี่วันค่ะ
สวัสดีค่ะ การมีเลือดออกผิดปกติทางช่องคลอดที่ไม่ใช่รอบเดือนอาจเกิดจาก-ภาวะแทรกซ้อนจากการตั้งครรภ์เช่น แท้ง ท้องนอกมดลูก-มีการติดเชื้อที่ช่องคลอดหรือปากมดลูกหรือมดลูก-มีบาดแผลบริเวณช่องคลอดหรืออวัยวะเพศภายนอก-อวัยวะภายในอุ้งเชิงกรานสตรีอักเสบ อาจมีไข้ ร่วมกับตกขาวผิดปกติด้วย-เนื้องอกมดลูก-ถ้าปนออกมากับปัสสาวะ อาจมีภาวะทางเดินปัสสาวะอักเสบ-อิทธิพลจากฮอร์โมนซึ่งอาจอยู่ในยาคุม ยาสตรีเบื้องต้นแนะนำการหยุดกินยาสตรีก่อน แล้วสังเกตว่าเลือดหยุดไหลหรือไม่ หากเลือดยังไหลมาก มีอาการปวดหน่วงท้องน้อย แนะนำไปพบสูตินรีแพทย์ค่ะ เพราะการเลือดออกทางช่องคลอดที่ไม่ใช่ประจำเดือนเป็นภาวะผิดปกติ ต้องหาสาเหตุและแก้ไขค่ะ แพทย์อาจตรวจภายใน ตรวจปัสสาวะ ตรวจการตั้งครรภ์ ร่วมกับทำอัลตราซาวน์หน้าท้องเพื่อหาสาเหตุต่อไปการดูแลตัวเองเบื้องต้น งดการมีเพศสัมพันธ์ ไม่สวนล้างช่องคลอด ไม่ซื้อยาปรับฮอร์โมนใดๆมารับประทานเอง ถ้ามีอาการซีดอ่อนเพลียจากเสียเลือดมาก ไข้สูง ตกขาวผิดปกติ ควรรีบไปพบแพทย์